آى تيونز بالانجليزى: iTunes هوا تطبيق مجانى من شركة ابل بيسمح بتنظيم و تشغيل الموسيقى الرقميه و الفيديو على اجهزة الكمبيوتر. و بيشتمل على متجر الكترونى و امكانية مزامنة الملفات مع تلات اجهزه من شركة ابل و هيا آى بود, آى فون و آى باد. ابل بتبيع من خلال المتجر الالكترونى الموسيقى, الافلام, البودكاست و تطبيقات نظام تشغيل آى فون و فيه كمان مواد مجانيه. آى تيونز هيا الشركه المالكه لتطبيق Digital Media Player اللى بيستخدم لتنظيم و تشغيل الموسيقى الرقميه و ملفات الفيديو. كمان بيقدر يتصل بالانترنت لشرا و تحميل الموسيقى و الفيديو بالاضافه لنغمات الرنين (متوفره بس للاى فون) و تحميل التطبيقات الخاصه باللاى فون و اللاى بود. بيحتوى المتجر على الملايين من الاغانى من اى فنان او البوم, والآلاف من الافلام للشراء او الاستئجار و البرامج التلفزيونيه و تصفح اكتر من 700,000 من التطبيقات و الالعاب. اى تيونز بيوفر اسهل الطرق للعثور على الموسيقى و الافلام و البرامج التلفزيونيه, و التطبيقات بمجرد البدء بالكتابه فى حقل البحث بتظهر النتائج تلقائيا و بتبقى اكتر دقه وقت الكتابه. بيتيح اى تيونز اقتراحات عن الموسيقى و الافلام الجديده, و البرامج التلفزيونيه اللى ممكن يرغب المستخدم فى مشاهدتها اعتمادا على المشتريات السابقه.